Helen Keller

Helen Adams Keller (27 Jun 1880 – 1 Jun 1968) adalah seorang penulis, aktivis politik, dan pensyarah dari Amerika Syarikat. Beliau merupakan orang tuli-buta pertama mendapatkan pengajian seni tahap sarjana.

Keller banyak mengembara ke pelbagai tempat serta begitu lantang dalam menyuarakan perjuangan sosial serta mendidik orang ramai mengenai kesedaran terhadap golongan tunakerna. Beliau berkempen untuk hak mengundi wanita, hak buruh, sosialisme, antimilitarisme, dan sebagainya.

Awal hidup
Helen Adams Keller lahir pada 27 Jun 1880 di Tuscumbia, Alabama. Ayahnya Arthur Henley Keller (1836–1896), merupakan editor akhbar North Alabamian serta juga berkhidmat sebagai seorang kapten dalam Tentera Negeri-Negeri Gabungan. ibunya Catherine Everett "Kate" (Adams) Keller (1856–1921) pula merupakan anak kepada Charles W. Adams, seorang peguam dan jeneral perang dalam Tentera Gabungan tersebut.

Pada usia 19 bulan, Helen mula menghidap suatu penyakit tidak diketahui digambarkan bergejala "kongesion akut perut dan otak", kondisi ini disyaki hasil demam skarlatina atau meningitis. Penyakit tersebut menyebabkannya hilang deria pendengaran dan penglihatan; Helen sendiri menyatakan keadaan tersebut dalam autobiografinya seakan "berada di laut berkabus tebal" ("...at sea in a dense fog.").  Walau bagaimanapun, beliau masih mampu diajar berkomunikasi oleh seorang anak tukang masak keluarganya, Martha Washington. Helen sering dilihat terasing dari persekitarannya, namun beliau sendiri tidak merasakan demikian. Ibubapanya menghubungi Institut Orang Buta Perkins atas cadangan doktor mereka di mana mereka mampu mendapatkan seorang pengajar, iaitu Anne Sullivan, seorang bekas pelajar institut itu yang buta.

Pada bulan Mei 1888, Helen memulakan pengajiannya di Institut Orang Buta Perkins. Beliau dan Anne Sullivan (sebagai pembantu Helen) berpindah ke New York pada 1894 untuk melanjutkan pengajian mereka ke Wright-Humason School for the Deaf, serta juga berguru dengan Sarah Fuller di Horace Mann School for the Deaf. IMereka berdua kembali ke negeri Massachusetts tahun 1896 di mana Helen memasuki The Cambridge School for Young Ladies buat sementara waktu sebelum diterima masuk ke Radcliffe College di Harvard University pada tahun 1900. Pendidikan beliau di sana dibiayai tuan syarikat Standard Oil, Henry Huttleston Rogers dan isterinya Abbie hasil perkenalan mereka oleh penulis terkenal Mark Twain.

Kegiatan aktivisme
Helen menganggotai Parti Sosialis Amerika Syarikat dan giat menulis bagi pihak parti tersebut dari tahun 1909 sehingga tahun 1921; beliau menumpukan kepada memperjuangkan hak-hak kelas pekerja, hak mengundi wanita serta menentang campur tangan pemerintah Amerika Syarikat ketika tercetusnya Perang Dunia Pertama. Kelantangan Helen menyuarakan pandangan politik itu menjadi tidak disenangi sehingga ada akhbar-akhbar yang mula menekan kepada kekurangan derianya dalam cemuhan mereka terhadap beliau meskipun mereka pernah memuji pencapaian Keller sebelum ini.

Pada tahun 1914, Helen Keller berkeliling Amerika untuk menjadi aktivis, konselor, maupun dosen terutama untuk anak-anak yang memiliki keterbatasan seperti dirinya. Dengan didampingin Anne Sullivan, dia juga mengunjungi para tentara di sekeliling Eropa yang terlibat Perang Dunia I.

Senja hidup
Pada tahun 1923, Helen menjadi jurubicara bagi Yayasan Orang Buta Amerika Syarikat mengurus penggalangan dana, serta pengembangan sistem pendidikan yang lebih baik bagi penderita kelainan fizikal terbatas. Ketika Anne Sullivan meninggal pada tahun 1936, Helen tetap meneruskan pekerjaannya dengan didampingi Polly Thomson, seorang kawan yang juga setiausahanya. Setelah Polly Thomson meninggal akibat komplikasi menghidap angin ahmar pada tahun 1960, Helen dirawat oleh Winnie Corbally, jururawat yang sebelumnya merawat Polly. Meskipun kesihatan Helen semakin menurun dengan meingkatnya usia tua sehingga beliau bersara dari pekerjaannya sebagai aktivis, beliau tetap tekad dalam penyumbangannya kepada yayasan tersebut dalam pengumpulan dana bagi kaum tuna netra melalui American Foundation for the Blind.

Helen meninggal dunia dalam tidurnya pada 1 Jun 1968 di kediamannya di Easton, Connecticut tidak lama selepas mencapai usia 88 tahun. Suatu majlis memperingatinya dilakukan di Katedral Negara Washington di Washington, D.C.; manakala mayatnya dibakar dan abunya disemadikan di samping pembantu-pembantunya Anne Sullivan dan Polly Thomson di sana. Versi Kindle, 24973-24974.

Penulisan
 The Story of My Life (1903) - dengan bantuan Anne Sullivan dan suaminya, John Macy; autobiografi ini ditulis ketika Helen berada di kolej dan menceritakan butiran hidupnya sehingga berusia umur 21 tahun.

 My Ward (1927, disunting semula dengan tajuk My Religion kemudiannya dengan tajuk Light in My Darkness) - suatu penulisan mengenai ajaran Emanuel Swedenborg, seorang agamawan dan filsuf gereja Lutheran dari Sweden, yang banyak mempengaruhi sudut pandangan Keller terhadap kehidupan.

 Rujukan 

 Pautan luar 
 Helen Keller International
 Helen Keller and Anne Sullivan Archive at Perkins School for the Blind

 Internet Archive


 Helen Keller at the American Film Institute Catalog
 The Story of My Life with introduction to the text
 Philip Foner, Helen Keller, Her Socialist Years: Writings and Speeches. New York: International Publishers, 1967.
 Penulisan mengenai Helen Adams Keller, 1898–2003 Schlesinger Library, Radcliffe Institute, Harvard University.
 Michals, Debra.  "Helen Keller".  National Women's History Museum.  2015.
Kategori:Kelahiran 1880
Kategori:Kematian 1968